«La-La Lend» rejissyori Demen Shazell AQSh kinoakademiyasining rejissyorlik ishi uchun atalgan «Oskar» mukofotiga munosib ko‘rildi. Sovringa, ushbu 32 yoshli rejissyordan tashqari, Deni Vilnev («Tashrif»), Mel Gibson («Vijdon nuqtai nazaridan»), Kennet Lonergan («Dengiz bo‘yidagi Manchester») va Barri Jyenkins («Oy shu’lasi») da’vogar bo‘lgandi. Amerika kino san’ati akademiyasi mukofotlarini topshirish bo‘yicha 89-marosimni 49 yoshli taniqli qiziqchi Jimmi Kimmel olib bormoqda. Tadbir 13-marta 3,3 ming kishiga mo‘ljallangan Dolby teatrida o‘tkazilmoqda.